《入京到西渡》
宋代·陈著

昨宵北渡今西渡，系是离家第二宵。
诗伴风流勤犯驿，櫂郎醉二健迎潮。
丈亭浦上邻州接，笔架峰迷故里遥。
得意归来期可数，榴花如火照高标。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。